SYNEX ขาขึ้นต่อเนื่อง 1 เดือนทะยานแรง 22% ชี้กำไร Q1 โตเด่น สะท้อนยอดนำเข้าสินค้าไอทีพุ่ง
SYNEX ขาขึ้นต่อเนื่อง 1 เดือนทะยานแรง 22% ชี้กำไร Q1 โตเด่น สะท้อนยอดนำเข้าสินค้าไอทีพุ่ง โดยราคาหุ้นปิดเช้าอยูที่ระดับ 13.80 บาท บวก 0.30 บาท หรือ 2.22% ด้วยมูลค่าซื้อขาย 14.54 ล้านบาท 
25 เม.ย. 2561

ผู้สื่อข่าวรายงานว่า บริษัท ซินเน็ค (ประเทศไทย) จำกัด (มหาชน) หรือ SYNEX ปิดเช้าอยูที่ระดับ 13.80 บาท บวก 0.30 บาท หรือ 2.22% ด้วยมูลค่าซื้อขาย 14.54 ล้านบาท โดยราคาหุ้นปรับตัวแรงในรอบ 1 เดือน โดยนับตั้งแต่หุ้นปรับตัวขึ้นจากระดับ11.30 บาท เมื่อวันที่ 23 มี.ค.61 จนถึงล่าสุดปรับตัวขึ้นแล้ว 22%

บล.ฟินันเซีย ไซรัส ระบุในบทวิเคราะห์ฯ แนะ”ซื้อ”หุ้น บมจ.ซินเน็ค (ประเทศไทย) (SYNEX) ให้ราคาเป้าหมาย 20 บาท คาดกำไรสุทธิ Q1/61 โต 13% Q-Q และ 25% เทียบช่วงเดียวกันของปีก่อนอยู่ที่ 186 ลบ. จากรายได้ที่คาดโต 8-10% เทียบช่วงเดียวกันของปีก่อนสะท้อนด้วยยอดนำเข้าสินค้าไอที ม.ค.-ก.พ.61 ที่โตสูง 17% เทียบช่วงเดียวกันของปีก่อนอีกทั้ง อัตรากำไรสุทธิจะยืนเหนือ 2% ได้ต่อเนื่องจาก Q4/60 เพราะผลของ Product Mixed และการบริหารคลังสินค้า และเงินทุนหมุนเวียนได้ดีขึ้น
ด้าน PE 2561 อยู่ที่ 14 เท่า ต่ำกว่าค่าเฉลี่ย 5 ปีย้อนหลังที่ 17 เท่า ขณะที่ ราคาหุ้น -12% YTD ยัง Laggard ทั้ง COM7 +19% YTD และ SIS +13% YTD อยู่มาก ทั้งที่ปัจจัยพื้นฐานไม่ได้แตกต่างกัน